gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5435, del 24-01-2007 (2007/362)

Notificació a Mariana Costa Salva. Expedient número 449/2006.
-------------------------------------------------------------

### Dades del document

Número de DOGV
:   5435

Data del DOGV
:   24-01-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/362


Data del document
:   29-11-2006

Organisme emissor
:   Conselleria d'Economia, Hisenda i Ocupació

Tipus de document
:   Edicte

Correcció d'errades

De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 449/0928 JTZ  
Interessat: Mariana Costa Salva  
Últim domicili conegut: c/ Salvador Ferrandis, 11, de Pedreguer (Alacant)  
Assumpte: acord suspensió del procediment que dicta el director territorial de Territori i Habitatge d'Alacant el 24 de novembre del 2006.  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer Francesc Cubells, 7, 46051 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 29 de desembre del 2006. - El sotssecretari: Ramón Doménech Doménech.
Diari Oficial de la Generalitat Valenciana


Sumari del DOGV 5442, del 02-02-2007 (2007/270)

Informació pública del projecte d'expropiació de terrenys per a l'execució de zona verda en el sector U-4 (Serratella).
-----------------------------------------------------------------------------------------------------------------------

### Dades del document

Número de DOGV
:   5442

Data del DOGV
:   02-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/270


Data del document
:   12-12-2006

Organisme emissor
:   Ajuntament d'Onda

Tipus de document
:   Anunci

Descriptors 

:   * Onda
    * administració local
    * expropiació

El Ple de l'Ajuntament, en sessió ordinària del dia 27 de novembre de 2006, va acordar:  
Primer  
Aprovar inicialment el projecte d'expropiació de terrenys en zona U-4 (Serratella) per al desenvolupament de la zona verda (Sistema General Parc Urbà Espai Lliure) entre els carrers de Crist Obrer, Mestre Juan Bautista Ramos i plaça de la Música, conforme a la documentació de maig de 2005, per a la seua tramitació pel procediment de taxació conjunta, en què l'Ajuntament d'Onda es constitueix en entitat expropiadora i beneficiària.  
Segon  
Ordenar l'obertura del període d'exposició pública, per un termini d'un mes, del mencionat projecte, per mitjà de notificació individualitzada als titulars afectats, amb trasllat literal del seu corresponent full d'apreuament i de la proposta de fixació de criteris de valoració, als efectes de presentació per escrit, si és el cas, d'al·legacions, reclamacions o valoracions contradictòries, i també mitjançant inserció d'anuncis en el Diari Oficial de la Generalitat i en el Butlletí Oficial de la Província de Castelló, així com en un periòdic dels de major circulació de la província.  
El termini d'un mes per a la formulació d'al·legacions començarà a transcórrer des de l'última publicació de l'anunci en els butlletins o diaris corresponents, o des de la data de recepció de la notificació individualitzada si és aquesta data posterior a l'últim anunci.   
La forma de pagament plantejada per l'Ajuntament expropiador és la del pagament en metàl·lic del preu just.  
Tercer  
Traslladar l'expedient complet a la Gerència Territorial del Cadastre de Castelló, als efectes de l'emissió del corresponent informe de valoració.  
Quart  
Informar als interessats que, expirat el termini d'un mes d'exposició pública, i analitzades les al·legacions presentades i l'informe de valoració emés per la Gerència Territorial del Cadastre, serà aprovat per l'Ajuntament Ple el projecte d'expropiació definitiu i resoltes les al·legacions, la qual cosa legitimarà la firma de les actes d'ocupació i pagament (o consignació) i la posterior ocupació dels terrenys.   
Les discrepàncies de valoració no assumides per l'Ajuntament seran remeses per aquest al Jurat Provincial de l'Expropiació per a la determinació exacta del preu just, sense que d'això es derive la paralització del procediment.  
Onda, 12 de desembre de 2006.- L'alcalde: Enrique Navarro Andreu.
Diari Oficial de la Generalitat Valenciana


Sumari del DOGV 5542, del 26-06-2007 (2007/6432)

Informació pública de la modificació puntual del Pla Parcial del Sector 5 del Pla General d'Ordenació Urbana.
-------------------------------------------------------------------------------------------------------------

### Dades del document

Número de DOGV
:   5542

Data del DOGV
:   26-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/6432


Data del document
:   09-05-2007

Organisme emissor
:   Ajuntament de Dolores

Tipus de document
:   Informació Pública

Descriptors 

:   * Dolores
    * pla d'urbanisme
    * administració local

Informació pública de la modificació puntual del Pla Parcial del Sector 5 del Pla General d'Ordenació Urbana. [2007/6432]  
Per un acord plenari adoptat en la sessió de 7 de maig de 2007 s'ha resolt sotmetre a informació pública la modificació puntual del Pla Parcial del Sector 5 del Pla General d'Ordenació Urbana de Dolores. La documentació relativa a la modificació estarà depositada a l'Oficina Tècnica de l'Ajuntament, a fi que puga ser examinada junt amb l'expedient pel termini d'un mes, durant el qual s'hi podran presentar al·legacions.  
Cosa que es fa pública als efectes que disposa l'article 83.2 de la Llei 16/2005, de 30 de desembre, Urbanística Valenciana.  
Dolores, 9 de maig de 2007.- L'alcalde: Gabriel Gascón Abadía.
Diari Oficial de la Generalitat Valenciana


Sumari del DOGV 5488, del 12-04-2007 (2007/2875)

Informació pública del Projecte d'Urbanització de la Unitat d'Execució número 15 del Pla General d'Ordenació Urbana de Segorbe.
-------------------------------------------------------------------------------------------------------------------------------

### Dades del document

Número de DOGV
:   5488

Data del DOGV
:   12-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2875


Data del document
:   19-02-2007

Organisme emissor
:   Ajuntament de Segorbe

Tipus de document
:   Anunci

Anàlisi jurídica

 Descriptors 

:   * Segorbe
    * pla d'urbanisme
    * administració local

Mitjançant la Resolució de l'Alcaldia, en data 19 de febrer de 2007 es va acordar sotmetre a informació pública el Projecte d'Urbanització de la Unitat d'Execució número 15, de sòl urbà residencial del Pla General d'Ordenació Urbana de Segorbe, pel termini d'un mes, amb la publicació d'anuncis en el Butlletí Oficial de la Província de Castelló i en el Diari Oficial de la Comunitat Valenciana, de conformitat amb el que disposa l'article 152 de la Llei 16/2005, de 30 de desembre, Urbanística Valenciana, i l'article 346 del Decret 67/2006, de 12 de maig.  
Durant el termini indicat d'un mes, comptador des de la publicació d'este anunci en el Diari Oficial de la Comunitat Valenciana, este es podrà consultar a les oficines municipals de dilluns a divendres, i també presentar qualsevol al·legació que s'estime procedent.  
Segorbe, 19 de febrer de 2007.- L'alcalde: Rafael Calvo Calpe.
Diari Oficial de la Generalitat Valenciana


Sumari del DOGV 5642, del 19-11-2007 (2007/13833)

RESOLUCIÓ de 14 de novembre de 2007, de la Universitat d'Alacant, per la qual es nomena catedràtic d'universitat (DF02588) en l'àrea de coneixement de Prehistòria Alberto José Lorrio Alvarado.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5642

Data del DOGV
:   19-11-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/13240


Data del document
:   14-11-2007

Organisme emissor
:   Universitat d'Alacant

Tipus de document
:   Resolució

Descriptors 

:   * funcionari
    * concurs administratiu
    * universitat

RESOLUCIÓ de 14 de novembre de 2007, de la Universitat d'Alacant, per la qual es nomena catedràtic d'universitat (DF02588) en l'àrea de coneixement de Prehistòria Alberto José Lorrio Alvarado. [2007/13054]  
De conformitat amb la proposta elevada per la Comissió nomenada per a jutjar la plaça de Catedràtic d'Universitat (DF02588), convocada per resolució de 9 de juliol de 2007 (BOE de 25 de juliol de 2007), de l'àrea de coneixement de "Prehistòria", Departament de Prehistòria, Arqueologia, Història Antiga, Filologia Grega i Filologia Llatina, i presentada per l'interessat la documentació a què fa referència la base sèptima de la convocatòria;   
Este Rectorat, en ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la desenrotllen, ha resolt nomenar a D. Alberto José Lorrio Alvarado amb document nacional d'identitat número 96801361A, Catedràtic d'Universitat de l'àrea de coneixement de Prehistoria, adscrita al departament de Prehistòria, Arqueologia, Història Antiga, Filologia Grega i Filologia Llatina.  
Alacant, 14 de novembre de 2007.- El rector: Ignacio Jiménez Raneda.
Diari Oficial de la Generalitat Valenciana


Sumari del DOGV 5567, del 31-07-2007 (2007/9952)

Informació pública del projecte de modificació puntual de les normes subsidiàries de planejament.
-------------------------------------------------------------------------------------------------

### Dades del document

Número de DOGV
:   5567

Data del DOGV
:   31-07-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/9952


Data del document
:   27-07-2007

Organisme emissor
:   Ajuntament de Piles

Tipus de document
:   Informació Pública

Descriptors 

:   * Piles
    * pla d'urbanisme
    * administració local

Informació pública del projecte de modificació puntual de les normes subsidiàries de planejament. [2007/9952]  
El Ple de l'Ajuntament, en la sessió del dia 26 de juliol de 2007, va acordar sotmetre a informació pública pel termini d'un mes, durant el qual podrà examinar-se l'expedient en les dependències de l'ajuntament i podran formular-se les al·legacions que s'estimen pertinents, el projecte de modificació puntual de les normes subsidiàries de planejament de Piles.   
Així mateix, per al cas que no es presenten al·legacions, considerar aprovat provisionalment l'expedient de referència, remetre'l a la conselleria competent en matèria d'urbanisme i demanar la seua aprovació definitiva.   
El que es fa públic en compliment del que disposa l'article 83.2 de la Llei Urbanística Valenciana.  
Piles, 27 de juliol de 2007.- L'alcalde president: Vicente Ciscar Salelles.
Diari Oficial de la Generalitat Valenciana


Sumari del DOGV 5592, del 05-09-2007 (2007/10614)

Resolució de la Direcció General de Recursos Econòmics de l'Agencia Valenciana de Salut per la qual anul·la el concurs públic 282/2007"obres d'ampliació de la zona d'espera d'urgències de l'Hospital Universitari doctor Peset de València", publicat en el Diari Oficial de la Comunitat Valenciana núm. 5.451, pàgina 7662, de 15 de febrer de 2007.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5592

Data del DOGV
:   05-09-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/10862


Data del document
:   07-08-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte d'obres
    * licitació
    * indústria de la construcció

Resolució de la Direcció General de Recursos Econòmics de l'Agencia Valenciana de Salut per la qual anul·la el concurs públic 282/2007"obres d'ampliació de la zona d'espera d'urgències de l'Hospital Universitari doctor Peset de València", publicat en el Diari Oficial de la Comunitat Valenciana núm. 5.451, pàgina 7662, de 15 de febrer de 2007. [2007/10690]  
Vista l'aprovació definitiva del pressupost i que en l'assignació per a l'anualitat 2007 no figura l'expedient de tramitació anticipada 282/2007 "obres d'ampliació de la zona d'espera d'urgències de l'Hospital Universitari doctor Peset de València".   
D'acord amb l'article 105.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
Revocar l'expedient 282/2007 obres d'ampliació de la zona d'espera d'urgències de l'Hospital Universitari doctor Peset de València .  
València, 7 d'agost de 2007.- El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5428, del 15-01-2007 (2006/15333)

Notificació a Marina Palacios Gabarri de la interlocutòria dictada en les actuacions de la constitució de acolliment número 356/2006.
-------------------------------------------------------------------------------------------------------------------------------------

### Dades del document

Número de DOGV
:   5428

Data del DOGV
:   15-01-2007

Secció del DOGV
:   IV. ADMINISTRACIÓ DE JUSTÍCIA - SIN SUBSECCIÓN ESPECÍFICA

Número del document
:   2006/15610


Data del document
:   12-12-2006

Organisme emissor
:   Jutjat de Primera Instància Número 9 de València

Tipus de document
:   Edicte

Descriptors 

:   * sistema judicial

Procediment: constitució de l'acolliment 356/2006  
Demandant: Generalitat valenciana  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber:   
Que en les actuacions de constitució de l'acolliment, seguides amb el número 356/2006, a instància de la Conselleria de Benestar Social, en les quals en data 12 de desembre de 2006 s'ha dictat interlocutòria, la part dispositiva de la qual diu així:  
«S'acorda l'acolliment familiar simple dels menors ... i ..., nascuts el 29 de desembre de 2001 i el 31 de març de 2000 ... Contra esta resolució s'hi pot preparar un recurs d'apel·lació en un sol efecte en el termini de cinc dies des de la notificació. Així ho mana i firma la magistrada jutgessa de Primera Instància número 9 de València, Ana Vega Pons-Fuster Olivera».  
I perquè valga de notificació en forma a Marina Palacios Gabarri, en parador ignorat, expedisc i firme el present edicte.  
València, 12 de desembre de 2006.- El secretari: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 5471, del 15-03-2007 (2007/1998)

Notificació a Patrocinio Mañas Montalbán. Judici de divorci contenciós número 128/2006.
---------------------------------------------------------------------------------------

### Dades del document

Número de DOGV
:   5471

Data del DOGV
:   15-03-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/1998


Data del document
:   18-01-2007

Organisme emissor
:   Juzgado de Primera Instància Número 4 de Dénia

Tipus de document
:   Edicte

Descriptors 

:   * sistema judicial

Part demandant: Vicenta Escortell Fornes.  
Part demandada: Patrocinio Mañas Montalbán.  
En el judici esmentat, s'ha dictat la resolució que té el text literal següent:  
Sentència número 171/2006   
Jutgessa que la dicta: Purificación Villalta Pompean.  
Lloc: Dénia.  
Data: 27 d'octubre de 2006.  
Decisió  
Que estimant la demanda promoguda pel procurador senyor Giner Moltó, en nom i representació de Vicenta Escortell Fornes, contra Patrocinio Mañas Montalbán, declare dissolt per causa de divorci el matrimoni de les persones expressades amb tots els efectes legals i, en particular, queden revocats els consentiments i poders que qualsevol dels cònjuges haja atorgat a l'altre.  
No es fa expressa condemna en costes.  
Comuniqueu esta sentència, una vegada ferma, al Registre Civil on conste la inscripció del matrimoni dels sotmesos al plet.  
Contra la present resolució es pot interposar recurs d'apel·lació davant l'Audiència Provincial d'Alacant, en el termini de cinc dies des de la notificació, d'acord amb els articles 455 i següents de la LEC 1\2000; ho pronuncie, mane i firme.  
Atés el desconeixement de l'actual domicili o residència de la part demandada, per provisió de 18 de gener de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a dur a efecte la diligència de notificació de la Sentència 171/2006 al demandat Patrocinio Mañas Montalbán.  
Dénia, 18 de gener de 2007.- El secretari judicial: Pablo Meléndez Pérez.
Diari Oficial de la Generalitat Valenciana


Sumari del DOGV 5426, del 11-01-2007 (2006/14804)

Informació pública del projecte d'urbanització del sòl urbanitzable residencial SUD 14 aportat per la mercantil Promocasanova, SL.
----------------------------------------------------------------------------------------------------------------------------------

### Dades del document

Número de DOGV
:   5426

Data del DOGV
:   11-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2006/14241


Data del document
:   07-11-2006

Organisme emissor
:   Ajuntament de Vinaròs

Tipus de document
:   Informació Pública

Descriptors 

:   * Vinaròs
    * pla d'urbanisme
    * administració local

Vist el projecte d'urbanització aportat per la mercantil Promocasanova SL, en la seva condició d'urbanitzadora del sòl urbanitzable residencial SUD14.  
De conformitat amb la disposició transitòria tercera del Reglament d'Ordenació i Gestió Territorial i Urbanística Valenciana 67/2006, li serà aplicable el règim jurídic de la Llei 6/1994 (LRAU) i en particular l'assenyalat en els articles 34 i 53 de la LRAU i l'article 136 i següents del Reglament de Planejament de la Comunitat Valenciana respecte als projectes d'urbanització.  
Fent ús de les facultats conferides per la legislació local, resolc:  
Sotmetre a informació pública el projecte d'urbanització del sòl urbanitzable residencial SUD 14, durant un període de 20 dies mitjançant un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat.  
Vinaròs, 7 de novembre de 2006.- L'alcalde: Javier Balada Ortega.
Diari Oficial de la Generalitat Valenciana


Sumari del DOGV 5456, del 22-02-2007 (2007/1805)

Ressenya de l'acord de la Comissió Territorial d'Urbanisme d'Alacant de data 20 de novembre de 2006, pel qual es declara definitivament aprovat el Pla general del municipi de Guardamar del Segura (02/0198).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5456

Data del DOGV
:   22-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1805


Data del document
:   22-01-2007

Organisme emissor
:   Conselleria de Territori i Habitatge

Tipus de document
:   Anunci

Descriptors 

:   * Guardamar del Segura
    * pla d'urbanisme

D'acord amb l'article 59.4 B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2349, de 24 de novembre de 1994), es publica la ressenya de l'Acord de la Comissió Territorial d'Urbanisme d'Alacant publicat juntament amb les normes urbanístiques aprovades en el Butlletí Oficial de la Província d'Alacant núm. 8 del dia 11 de gener del 2007.  
Exp. 154/06. Guardamar del Segura. Pla general (02/0198)  
Alacant, 22 de gener de 2007.- La directora general d'Ordenació del Territori, per substitució (art. 7, Decret 137/2006), la secretària autonòmica de Territori i Medi Ambient: Cristina Serrano Mateo.
Diari Oficial de la Generalitat Valenciana


Sumari del DOGV 5472, del 16-03-2007 (2007/2344)

RESOLUCIÓ de 21 de febrer de 2007, de la Universitat d'Alacant, per la qual es publica la relació provisional d'admesos i exclosos, per a la provisió de places docents en règim de contractació laboral, convocades per resolució de 15 de gener de 2007 (DOCV de 24 de gener de 2007).
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5472

Data del DOGV
:   16-03-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/2344


Data del document
:   21-02-2007

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * universitat
    * lingüística
    * personal docent
    * ensenyament d'idiomes
    * concurs administratiu

De conformitat amb la base 5 del concurs de places de personal docent i investigador en règim de contractació laboral, convocat per resolució de 15 de gener de 2007 (DOCV de 24 de gener de 2007), es resol:  
Primer. Publicar la relació provisional d'admesos i exclosos que figura en l'annex I d'esta resolució.  
Segon. A partir del dia següent de la publicació de la present resolució en el Diari Oficial de la Generalitat, els interessats tenen un termini de 10 dies hàbils per a la presentació de subsanacions o reclamacions, bé en el Registre General de la Universitat o bé per qualsevol de les formes previstes en l'art. 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
Tercera. D'acord amb el que preveu l'art. 59.6.b) de la Llei 30/1992, de 26 de novembre, modificada per la Llei 4/1999, esta publicació substituïx la notificació personal als interessats i produïx els mateixos efectes.  
Alacant, 21 de febrer de 2007.- El rector P.D. (Res. Rectoral 25/01/05) El vicerector d'Ordenació Acadèmica i Professorat: Antonio Marcilla Gomis.